Boris Johnson așteaptă cu nerăbdare ridicarea restricțiilor: "Fără îndoială, o să beau o halbă de bere în pub".
Țara Galilor a renunțat la restricțiile de călătorie în interiorul granițelor. Galezii se pot întâlni în grupuri de 6 persoane ca să facă sport împreună. Boris Johnson așteaptă cu nerăbdare ridicarea restricțiilor. Marea Britanie a vaccinat cu prima doză 43,2% din populație. Ritmul lent de vaccinare din UE aduce în fiecare zi noi restricții. România va vaccina 100.000 de oameni pe zi, din aprilie.
Prima țară din Regatul Unit care a renunțat la restricțiile de călătorie în interiorul granițelor este Țara Galilor. Relaxarea a fost un prilej bun pentru ca oamenii să se bucure de plimbări pe plajă pentru prima dată în trei luni."Abia așteptam. Știam că vine ploaie în această după-amiază, așa că am pus alarma și am ajuns aici. Era cam o oră de mers cu mașina. Iubim acest oraș și ne-a fost foarte dor de el.", au spus oamenii.O altă noutate este că galezii se pot întâlni de acum în grupuri de maximum șase persoane ca să facă sport împreună."Va trebui să facem alegeri dificile, ar trebui să existe un optimism real dacă vom continua cu toții să facem ceea ce trebuie, nu să acționăm înaintea libertăților.", a menționat Vaughan Gething, Ministrul Sănătății din Țara Galilor.Pe 12 aprilie, în Marea Britanie se vor redeschide terasele. Uite ce planuri și-a făcutpremierul Boris Johnson pentru ziua cea mare."Peste doar câteva zile o să pot merge la bărbier, dar mai important de atât o să pot să merg pe stradă şi cu grijă, dar fără îndoială, o să beau o halbă de bere în pub.", a declarat premierul Boris Johnson.În UK, școlile s-au deschis pe 8 martie. Restaurantele de acolo se vor deschide şi la interior, dar abia pe 17 mai.